text: VIDEO: Derfor er det farligt ved Henne Strand
  17 juli 2014 kl. 06.43
  Stærk strøm betød at en tysk far og to sønner på 10 og 12 år kom i livsfare ved Henne Strand. Og senere var det en 35-årig familiefar, som bad livredderne om hjælp. Se livredderens forklaring.
  Stranden har ændret sig i år, og det betyder stærk understrøm ved visse vindretninger. Derfor var det farligt at bade i går, siger en af livredderne.
  Ingen af de fire havde lidt overlast.
  - Forholdene ved Henne har ændret sig de senere år, siger livredder Ole Westh til TV SYD. Nu er der mandsdybt allerede før første revle. Og det er usædvanligt.
  Mange badende bliver overrasket af den stærke understrøm så tæt på stranden.'
  - De bliver chokerede over, at folk går rundt på stranden bare 10-15 meter fra dem.
  Ifølge Trygfonden er forholdene ved Henne Strand ændret i år. Der er dybere ud til første revle ? og der er stærk understrøm ved særlige lejligheder.
  TrygFondens livreddere havde en meget travl dag onsdag. Foruden de to redningsaktioner brækkede en dreng halsen under leg i klitterne.
  TV SYD har besøgt stranden ved Henne. Se mere kl. 19.:30
  De 5 Nationale Baderåd
  1. Lær at svømme2. Gå aldrig alene i vandet3. Læs vinden og vandet4. Lær stranden at kende5. Slip ikke børnene af syne
  Læs mere om sikkerhed ved og i vand på: www.respektforvand.dk
  
  Hør livredderen fortælle om , hvorfor det kan være farligt ved Henne (2:15)
  De fem baderåd.
  